מדינאות, דיפלומטיה ומדיניות חוץ: ישראל כמקרה בוחן

*ד"ר עמנואל נבון*

**נושא ומטרות הקורס:**

הקורס יסביר מושגי יסוד בדיפלומטיה ובמדיניות חוץ, ויבחן אותם אל מול התנהלותה של ישראל בזירה הבינלאומית. הקורס יסקור ויסביר את מדיניות החוץ של ישראל כמקרה בוחן למושגים שנלמדו. סקירה והסברים אלו יכללו את יחסי החוץ של ישראל כלפי המזרח התיכון, אירופה, ארה"ב, רוסיה, אסיה, אפריקה, אמריקה לטינית, והאו"ם, כמו גם בנושא של המאבק הגלובלי על מקורות אנרגיה. הקורס ישלב בין ידע היסטורי לבין סוגיות אקטואליות, וינתח את האתגרים הבינלאומיים הנוכחיים של ישראל בפרספקטיבה היסטורית רחבה, תוך הזמנה של מרצים אורחים. מטרת הקורס היא להעניק הבנה של דילמות הדיפלומטיה בכלל ושל הדיפלומטיה הישראלית בפרט, ולנתח את האתגרים הבינלאומיים של ישראל בעבר, בהווה, ובעתיד.

**מטלת הקורס:**

הגשת עבודה עד עשרה עמודים על אחד מנושאי הקורס (הסברים על העבודה בשיעור הראשון).

**מבנה הקורס:**

שיעור 1 (9/11/2020 8:30-10:00) :

**מושגי יסוד בדיפלומטיה, במדיניות חוץ, ובמאפייני הסדר העולמי**

נושאים: ריאליזם מדינית, תיאוריית השלום הדמוקרטי, מאזן כוחות, הרתעה, משפט בינלאומי.

**קריאת חובה:**

עברית: הנרי קיסינג'ר, *דיפלומטיה* (הוצאת שלם, 2007), עמ' 41-63.

Reading in English: Henry Kissinger, *Diplomacy* (Simon & Schuster, 1994), pp. 56-77.

שיעור 2 (9/11/2020 10:30-12:00) :

**ישראל והמזרח התיכון בתחילת המלחמה הקרה**

נושאים: שאלת ההזדהות הבינלאומית של ישראל בתחילת המלחמה הקרה. מאמצי הגיוס של תמיכה בינלאומית מול מעצמות עם אינטרסים משתנים.

**קריאת חובה**

בעברית: יוסף הלר, ישראל והמלחמה הקרה (מכון בן-גוריון, 2010), עמ' 3-30.

Reading in English: Uri Bialer, *Between East and West: Israel’s Foreign Policy Orientation, 1948-1956* (Cambridge University Press, 1990), pp. 1-34.

שיעור 3 (16/11/2020 8:30-10:00) :

**אסטרטגיית הפריפריה לדורותיה בדגש על היחסים עם איראן ותורכיה**

נושאים: הניסיונות "לעקוף" את המזרח התיכון עם בריתות בלתי שגרתיות. השוואה בין ה "פריפריה" של שנות ה-60 לבין זו הנוכחית: בעוד ובעבר הייתה פריפריה עם איראן וטורקיה נגד העולם הערבי, היום הפריפריה התהפכה והיא כוללת מדינות ערב (איחוד הנסיכויות, עומאן, סעודיה) כנגד איראן וטורקיה.

**קריאת חובה**

בעברית: ברוך גלעד, "יחסי ישראל-איראן (1979-1949): דיפלומטיה במחתרת." ב*משרד החוץ: 50 השנים הראשונות* (כתר, 2002), עמ' 251-255.

Reading in English: Avi Shlaim, *The Iron Wall: Israel and the Arab World* (Norton & Company, 2000), pp. 186-217.

שיעור 4 (16/11/2020 10:30-12:00):

**המאמצים המדיניים לבלימת תכנית הגרעין של איראן.**

מרצה אורחת: השגרירה מירב צפרי אודיז.

שיעור 5 (23/11/2020 8:30-10:00) :

**ישראל ואירופה: יחסים פרדוקסליים**

נושאים: קביעת מדיניות חוץ מול מדינות בעלות אינטרסים שונים ומשתנים לאורך השנים: בריטניה, צרפת, גרמניה, והאיחוד האירופאי + הרצאת אורח

**קריאת חובה לכולם:**

Emmanuel Navon, *The Star and the Scepter: A Diplomatic History of Israel* (Philadelphia: The Jewish Publication Society, 2020), pp. 247-277.

**קריאה רשות:**

יוחנן מרוז, "אירופה במערכת יחסי החוץ של המדינה." ב*משרד החוץ: 50 השנים הראשונות* (כתר, 2002), עמ' 329-339.

מרצה אורחת (09:15-10:00): השגרירה אנה אזארי, שגרירה לשעבר ברוסיה, אוקראינה ופולין, שתדבר על "האתגרים והזדמנויות ביחסי ישראל – אירופה".

שיעור 6 (23/11/202 10:30-12:00):

**ישראל וארה"ב: ברית במבחן אינטרסים משתנים**

נושאים: הדרך הארוכה לבניית ברית עם מעצמה, ומבחן הברית בנסיבות משתנות.

**קריאת חובה לכולם**

Yaacov Bar Siman-Tov, “The United States and Israel Since 1998: A Special Relationship?” *Diplomatic History* 22/2 (Spring 1998).

קריאת רשות:

 חנן בר-און, "חמישה עשורים של יחסי ישראל-ארה"ב". ב*משרד החוץ: 50 השנים הראשונות* (כתר, 2002), עמ' 265-285.

יום ג' 24.11

מרצה אורח (במליאת מב''ל): אלוף (מיל) עמוס גלעד בנושא "השמירה על ביטחונה ויתרונה האיכותי של ישראל."

שיעור 7 (30/11/2020 8:30-10:00) :

**ישראל ורוסיה: אינטרסים מנוגדים ולצד תיאום ביטחוני**

נושאים: העוינות ההיסטורית והאינטרסים המנוגדים לצד התיאום הביטחוני בשנים האחרונות.

**קריאת חובה:**

Emmanuel Navon, *The Star and the Scepter: A Diplomatic History of Israel* (Philadelphia: The Jewish Publication Society, 2020), pp. 300-313.

**קריאת רשות:**

יעקב רועי, "יחסי ברית המועצות/רוסיה-ישראל 1948-2005." ב*מדיניות חוץ בין עימותים להסדרים* (האוניברסיטה הפתוחה, 2008), חלק א, עמ' 907-927.

מרצה אורח (09:15-10:00): השגריר גרי קורן, ראש אגף אירו אסיה במשרד החוץ ושגריר ישראל לשעבר ברוסיה, שידבר על אתגרים והזדמנויות ביחסי ישראל רוסיה בכלל ובעת הנוכחית בפרט.

שיעור 8 (30/11/2020 10:30-12:00) :

**ישראל ואסיה: אתגרים משתנים מול סין והודו**

נושאים: סין: שיתוף פעולה צבאי וביטחוני שעורר את התנגדותה של ארה"ב. הודו: איך מדינה שהייתה פעם פרו-ערבית הפכה לשותפה אסטרטגית של ישראל.

**קריאת חובה:**

**בעברית:**

משה יגר, "גורמי יסוד ביחסי אסיה-ישראל." ב*משרד החוץ: 50 השנים הראשונות* (כתר, 2002), עמ' 533-536

**Reading in English:**

Surjit Singh, “Indo-Israel Relations: A Study of Some Aspects of India’s Foreign Policy.” *Journal of Indian History* 57/2-3 (1979), pp. 387-399.

Yiyzhak Shichor, “Hide and Seek: Sino-Israeli Relations in Perspective.” *Israel Affairs* 1/2 (1994), pp. 188-209.

מרצה אורח: גלעד כהן, סמנכ''ל אגף אסיה והפסיפיק במשה"ח.

שיעור 9 (7/12/2020 8:30-10:00): **ישראל ואפריקה: מאבקים עקיפים עם חיזבאללה ואיראן**

נושאים: איך היבשת האפריקאית הפכה לזירת מאבק עקיף בין ישראל לבין לוב בשנות ה 70, ובין ישראל לבין איראן היום, בדגש על פעילות מש''ב ככלי מדיני.

**קריאת חובה:**

Emmanuel Navon, *The Star and the Scepter: A Diplomatic History of Israel* (Philadelphia: The Jewish Publication Society, 2020), pp. 340-357.

**קריאת רשות:**

אירה עודד, "ישראל ואפריקה – היבטים היסטוריים ופוליטיים." ב*משרד החוץ" 50 השנים הראשונות* (כתר, 2002), עמ' 615-629.

שיעור 10 (7/12/2020 10:30-12:00) :

**ישראל ואמריקה לטינית: אינטרסים כלכליים ולחימה בטרור**

נושאים: הנוכחות של איראן ושל חיזבאללה באמריקה לטינית כאתגר ביטחוני, עם דגש על מיצוב ישראל (אתגרים והזדמנויות).

**קריאת חובה:**

Emmanuel Navon, *The Star and the Scepter: A Diplomatic History of Israel* (Philadelphia: The Jewish Publication Society, 2020), pp. 357-368.

קריאת **רשות**:

יואל בר-רומי, "ישראל, האו"ם ומדינות אמריקה לטינית" ב*משרד החוץ: 50 השנים הראשונות* (כתר, 2002), עמ' 754-769.

מרצה אורח (במליאת מב''ל): עידו אהרוני בנושא מיתוגה של ישראל (יש לתאם-ממתינים למשך ממתן)

שיעור 11 (14/12/2020 8:30-10:00) :

**ישראל והאו"ם: איך להתמודד עם סביבה דיפלומטית עוינת?**

נושאים: המאמצים של ישראל להתגבר על השינויים ביחסי הכוחות בארגון, ועל ניצולו הפוליטי.

**קריאת חובה:**

Emmanuel Navon, “Israel and the Reform of the UN.” Israel Affairs 5/1 (1998), pp. 63-86.

קריאת רשות:

אריה גרוניק, "יחסי ישראל והאו"ם – שלוש תקופות ושלוש שאלות." ב*מדיניות חוץ בין עימותים להסדרים* (האוניברסיטה הפתוחה, 2008), חלק ב, עמ' 1054-1080.

מרצה אורח: עו''ד טל בקר, היועץ המשפטי של משרד החוץ, על החלטת מועבי''ט 1701.

שיעור 12 (14/12/2020 10:30-12:00)

**ישראל והגיאופוליטיקה של האנרגיה**

נושאים: מקורות האנרגיה היו בעבר עקב האכילס של יחסי החוץ של ישראל אך הפכו בשנים אחרונות ליתרון, אם כי עם לא מעט אתגרים שהשיעור יסביר.

קריאת חובה: עמנואל נבון, "ישראל והגיאופליטיקה החדשה של שוק האנרגיה." *מכון ירושלים לאסטרטגיה וביטחון,* 31 אוקטובר 2017.

Reading in English: Emmanuel Navon, *Fueling Conflicts: Oil and Geopolitical Tensions,* Yuval Neeman Workshop for Science, Technology and Security, Tel-Aviv University, Paper 19 (October 2010).

מרצה אורח (במליאת מב''ל): שר האנרגיה